stanford-oval/wikipedia huggingface dataset:
מצר בס

| --- | --- |

 מידע כללי
 על שם:  ג'ורג' באס 
 מפריד:  בין אוסטרליה לטסמניה
 סוג:  מצר ים
 ים של:  האוקיינוס ההודי
 מידות
 רוחב מזערי:  240 ק"מ
 ‏עומק ממוצע:  50 מטר
 מידע נוסף
 נהר מזין:  Bemm River, Moyne River, Mueller River, Parker River, Merri River, Kennett River, Little River, Grey River, Geary River, Pipers River, Red River, Yeerung River, Betka River, Powlett River, Wingan River, Thurra River, Tidal River, St George River, Erskine River, Elliott River, Cumberland River, Tamar River, Cam River, Emu River, Inglis River, Mersey River, Barwon River, Snowy River, Darby River, River Leven, Aire River, Cann River, Crayfish Creek, Forth River, Australia, Benedore River, Anglesea River, Barham River, Wye River 
 מדינות באגן הניקוז:  אוסטרליה אוסטרליה
 קואורדינטות:  40°S 146°E﻿ / ﻿40°S 146°E﻿ / -40; 146
  (למפת אוסטרליה מוגדלת) בריזבן סידני קנברה מלבורן הובארט אדלייד פרת' דרוויןמצר בס(למפת אוסטרליה רגילה) בריזבן סידני קנברה מלבורן הובארט אדלייד פרת' דרוויןמצר בס
 
מֵצַר בס (באנגלית: Bass Strait) הוא מצר ים הנמצא בין טסמניה ויבשת אוסטרליה. האירופאי הראשון שגילה את המצר היה מתיו פלינדרס בשנת 1798, והוא העניק למצר את שמו על שם רופא ספינתו, דוקטור ג'ורג' בס.
מפת אוסטרליה עם מצר בס מסומן בכחול בהיר
רוחב המצר כ-240 ק"מ בקירוב בנקודתו הצרה ביותר ועומקו הממוצע כ-50 מטר. במהלך תקופת הקרח האחרונה היה המצר כמעט קפוא. המצר מכיל איים רבים, ביניהם האי קינג והאי פלינדרס, המאוכלסים למכביר.
כמו רוב המים המקיפים את טסמניה, ובמיוחד בגלל עומקו הרדוד, מלא המצר בספינות טרופות אשר רובן טבעו במהלך המאה ה-19. בשנת 1848 נבנה מגדלור על האי דיל כדי לסייע לספינות בחלק המזרחי של המצר, אבל הכניסה המערבית נותרה חשוכה עד שמגדלור צוק וילסון הושלם בשנת 1859, ומגדלור קייפ ויקהם הוקם בצד הצפוני של האי קינג בשנת 1861.
זרמים חזקים בין האוקיינוס ההודי וים טסמן יוצרים במצר גלים גבוהים ורבי עוצמה. מספר הספינות הטרופות בקווי החוף של מדינת ויקטוריה ושל טסמניה מגיע למאות, אם כי ספינות חזקות יותר ממתכת וניווט ימי מודרני הפחיתו משמעותית את סכנת השיט במצר. כלי שיט רבים, חלקם גדולים מאוד, נעלמו ללא עקבות, או נשארו כעדות לניסיון מעבר כושל. על אף מיתוסים ואגדות של פיראטים, הדומים לסיפורים המסופרים על משולש ברמודה, אירועים אלו אירעו בעקבות תנאי מזג אוויר וים סוער, סלעים ושוניות במצר.
גאוגרפיה

המצר מחבר בין האוקיינוס ההודי לאוקיינוס השקט ומפריד בין מדינת ויקטוריה לבין האי טסמניה.
גאוגרפיה > איים

ישנם יותר מ-50 איים במצר בס. עם האיים הראשיים נמנים:
בצד הצפון מערבי, מערבי:
האי קינג
אי שלוש הגבעות
אי הצייד
האי רובינס
בצד הדרום מזרחי:
קבוצת פורנו (Furneaux), הכוללת את האי פלינדרס, האי קייפ בארן, האי קלארק ויותר מ-60 איים נוספים
בצד הצפון מזרחי:
קבוצת קנט, הכוללת את האי דיל ושלושה איים קטנים נוספים
האי הוגן
האי קרטיס
משאבים טבעיים

מספר שדות נפט וגז קיימים במצר בס. השדה המזרחי, הידוע בשם אגן גיפסלנד, נתגלה ב-1960 והוא ממוקם כ-50 ק"מ מחוף גיפסלנד. הנפט והגז המופקים בו מועברים באמצעות צינור לבתי זיקוק ומפעלי גז בלונגפורד, ווסטרן פורט, אלטונה וגילונג, ובאמצעות מכליות לניו סאות' ויילס. השדה המערבי, הידוע בשם אגן אוטווי, נתגלה בתחילת 1990 מול פורט קמפבל והפעלתו החלה ב-2005.
תשתיות > תחבורה

הדרך המהירה והזולה ביותר לחצות את מצר בס היא דרך האוויר. חברות התעופה העיקריות הטסות באזור הן קוואנטס, ג'טסטאר איירווייז ווירג'ין אוסטרליה. נמלי התעופה העיקריים באזור הם נמל התעופה הבינלאומי הוברט ונמל התעופה לנקסטון; נמלי התעופה הקטנים יותר מנוהלים על ידי חברת התעופה ריג'ונל אקספרס, אשר בדרך כלל טסה למלבורן ולאיי מצר בס.
נתיב ימי פנימי מופעל על ידי שתי מעבורות של חברת רוח טסמינה מדבונפורט אל סטיישן פיר, מלבורן.
שייטי קיאקים חוצים לעיתים את המצר, בעיקר באמצעות דילוג בין איים בצד המזרחי. כמו כן, השייט האוסטרלי, מייקל בלקברן, בעל מדליית ארד אולימפית, חצה את מצר בס בסירת הלייזר שלו.
תשתיות > חשמל ואנרגיה

קו המתח בסלינק (Basslink) נכנס לשימוש בשנת 2006. הכבל הוא בעל קיבולת של 630 מגה ואט לאורך המצר ונכון ל-2018 הוא קו המתח התת-ימי הארוך ביותר בעולם. בנוסף, בבעלות חברת אלינטה צינור גז תת-ימי, המעביר גז טבעי ללקוחות תעשייתיים גדולים ליד ג'ורג'טאון וכן רשת הגז פאוורקו בטסמניה.
תשתיות > תקשורת

קו התקשורת התת-ימי הראשון לאורך מצר בס הונח ב-1859. הקו יצא מקייפ אוטווי, דרך האי קינג ואי שלוש הגבעות, אל אדמת טסמניה בסטנלי. מספר שבועות לאחר הנחתו החל הקו להיכשל, ובשנת 1861 פסק לעבוד לחלוטין.
טסמניה מחוברת כיום לאוסטרליה באמצעות שני סיבים אופטיים של חברת טלסטרה.
הערות שוליים

↑  באוסטרליה נחשב האזור הימי מדרומה של היבשת לחלק מהאוקיינוס הדרומי
| --- | --- |
בקרת זהויות :  NLI: 987007534355805171  GND: 4447165-8  LCCN: sh88001473  VIAF: 245820782   WorldCat (עם VIAF): 245820782 
מפת מצר בס הכוללת קבוצת איים עיקריים
חיבורי תשתית עיקריים בין טסמניה ומדינת ויקטוריה
משיר

| משיר |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: קרפיונאים
משפחה:: קרפיוניים
סוג:: משיר
שם מדעי
 Tor ‏גריי, 1833

משיר זהוב צעיר.
משיר (שם מדעי: Tor) הוא סוג דגים ממשפחת הקרפיוניים שבסדרת הקרפיונאים החיים בנהרות בפקיסטן, הודו, סרי לנקה ודרום-מזרח אסיה עד מלזיה ואינדונזיה. הם חיים בעיקר במים טרופיים אך גם במימי הרים קרירים. מקור השם הוא מהינדית ופירושו "אריה אמיץ", עקב מנהגם לשחות במעלה הנהרות החזקים.
דגים אלה גדולים מאוד והגדול שבהם הוא המין משיר זהוב שיכול להגיע לאורך 2.8 מ' ולשקול עד 54 ק"ג. הם בעלי קשקשים רחבים בצבע כסוף ובעלי סנפירים רחבים. הראש מוארך עם בינים הפונות מטה. דגים אלה הם אוכלי כל.
הרבה מהמינים מצויים בסכנה בטבע עקב דיג-יתר, זיהום ופגיעה בבתי גידולם המועטים. חלק מדגים אלה משמשים כדגי נוי בבריכות פרטיות.
מינים

השם "משיר" מיועד גם לבני הסוג Neolissochilus והמין היחידי Naziritor zhobensis, הקרובים.
Tor ater
Tor dongnaiensis
Tor douronensis
Tor hemispinus
משיר שחור (Tor khudree)
Tor kulkarnii
Tor laterivittatus
Tor malabaricus
Tor mosal
Tor mekongensis
Tor polylepis
משיר זהוב (Tor putitora)
Tor remadevii
Tor sinensis
Tor tambra
Tor tambroides
Tor tor
Tor yingjiangensis
מיני-מחשב

מיני-מחשב הוא מחשב הממוקם באמצע הספקטרום המחשובי, בין מחשבים מרובי משתמשים גדולים (מסורתית מדובר במחשבים מרכזיים) לבין מחשבים קטנים (מיקרו-מחשבים או מחשבים אישיים). מושג זה היה בשימוש מסוף שנות ה-60 ועד אמצע שנות ה-80 של המאה העשרים. כאשר הופיעו המחשבים הקטנים יותר שונה שמם למחשבי ביניים או באנגלית Midrange. כיום מקובל יותר המושג שרת.
מחשב PDP-1 – המיני מחשב הראשון
היסטוריה > ההתחלה בשנות ה-60 וההתבססות בשנות ה-70

המונח "מיני-מחשב" התהווה בסוף שנות ה-60 על מנת לתאר מחשבים קטנים מהדור השלישי שעשו שימוש במעגלים משולבים ובזיכרון מגנטי. עד לתקופה זו היה המחשב המרכזי סוג המחשב המסחרי היחיד. בסוף שנות ה-60 החלו להימכר מחשבים קטנים יותר ומסובכים פחות, כדוגמת מחשבי ה-PDP של חברת דיגיטל, שקיבלו את הכינוי "מיני-מחשבים". בעקבות מחשבים אלה הופיעו מיני מחשבים נוספים של חברות כמו HP ו-Data General.
המיני-מחשב הוכל בדרך כלל בארון גדול או בכמה ארונות המחוברים ביחד. בהשוואה אליו מחשב מרכזי היה מורכב ממספר רב של ארונות, הפרוסים באולם גדול, כאשר כל יחידה (מעבד, זיכרון או דיסק קשיח) תפסה ארון משלה. בעוד שמחיר מחשב מרכזי היה גבוה ביותר ועמד לעיתים כמה מיליוני דולרים, מחשבי המיני היו זולים יחסית ומחירם נע בין כ-5,000 דולר ועד לכמה עשרות אלפי דולר.
האתגר במיני מחשבים הראשונים היה פיתוח תוכנה עבורם. זאת משום שלא היה להם די זיכרון להכיל מהדרים מורכבים. המשוכללים יותר הכילו מהדר לפורטרן והפשוטים לאסמבלר בלבד. גם תכנות בשפת מכונה היה מקובל עבורם. המאמר מ-1968, כולל גם מפרט טכני ומחירים של המיני מחשבים הראשונים, ביניהם גם האלביט 100 מתוצרת ישראל.
בשנת 1977 הכריזה חברת דיגיטל על סדרת מחשבי ה-VAX שהיה מחשב ה-"סופר מיני" המובהק ביותר, עם זיכרון וירטואלי ואפיק נתונים של 32 סיביות. יצורם המשיך עד שנת 2000.
היסטוריה > אמצע שנות ה-80: מחשבי המיני מפנים את מקומם עבור מחשבי המיקרו

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
היסטוריה > מורשת המיני-מחשב והשפעתו התעשייתית

מערכת ההפעלה Unix שמהווה אבן פינה בעולם התוכנה, ונמצאת בשימוש נרחב פותחה על מיני מחשב מסוג PDP, וכמוה גם שפת התיכנות C שפותחה באופן צמוד ל-Unix. תשתיות תוכנה רבות שנמצאות בשימוש נרחב כתובות בשפה זו.
רשימה של מספר דגמים בולטים

Control Data's CDC 160A
DEC PDP and VAX series
Data General Nova
Hewlett-Packard HP3000 series
Honeywell-Bull Level 6/DPS 6/DPS 6000 series
IBM midrange computers
Norsk Data Nord-1, Nord-10, and Nord-100
Prime Computer Prime 50 series
SDS SDS-92
הערות שוליים

1 2  Robert L. Hooper, The minicomputer, a programming challenge, ‏1968
| --- | --- |
בקרת זהויות :  NLI: 987007536222105171  BnF: cb11958910m (data)  GND: 4074837-6  LCCN: sh85085693  NKC: ph135810 
מחשב PDP-11 משנות ה-80 המוקדמות
משיר שחור

| משיר שחור |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: קרפיונאים
משפחה:: קרפיוניים
סוג:: משיר
מין:: משיר שחור
שם מדעי
 Tor khudree ‏סייקס, 1839

משיר שחור (שם מדעי: Tor khudree) הוא מין של דג גרם ממשפחת הקרפיוניים החי בנהרות הרריים בהודו וסרי לנקה. הוא קרובו לסוג של המין משיר זהוב.
בשיא גודלו מגיע המשיר השחור לאורך של מעל מטר ולמשקל של כ-45 קילוגרם, אך פרטים כאלה כבר אינם נראים, והאורך הממוצע של הדגים מגיע ל-50 ס"מ בלבד. הדג בעל קשקשים רחבים בצבע כסוף ומעט כהה בפלג העליון. יש לו שלוש שורות גפיים וזנב המורכב מזוג אברות וכן סנפיר גבי גדול. צבע הסנפירים אפור-זהוב ולחלק מהסנפירים גוון אדמדם. הראש בהיר ומוארך בעל פס זהוב על הלחי ועם שפתיים רחבות בעלות בינים הנוטים אל מתחת לשפה ועיניים גדולות ולבנות. הדג הוא אוכל-כול הניזון מהחי והצומח.
הדג חי בנהרות רחבים ובזרמים גבוהים והוא מתרבה בסמוך לאשדים הקטנים, שם גדלים הצעירים מוגנים מטורפים. הם נפוצים בנהר צ'מבל (Chambal River), יובל של הנהר הארוך יאמונה שמצוי במרכז הודו. חוקרים מעריכים שאזור זה צריך להיות שמור ומגודר כדי למנוע את הכחדת הדגים. פרטי משיר שחור מגודלים כדגי נוי בבריכות שונות.
הערות שוליים

↑  משיר שחור באתר הרשימה האדומה של IUCN
מריו קפקי

| --- | --- |
צילום מ-2013 מאת טמאש טאלר
 לידה:  6 באוקטובר 1937 (בן 87) ורונה, איטליה 
 שם לידה:  Mario Renato Capecchi
 ענף מדעי:  גנטיקה מולקולרית, גנטיקה 
 מקום מגורים:  איטליה 
 מקום לימודים:  אוניברסיטת הרווארד  מכללת אנטיוק  אוניברסיטת אנטיוק  בית הספר ג'ורג' 
 מנחה לדוקטורט:  ג'יימס ווטסון 
 מוסדות:  בית הספר לרפואה של הרווארד (1969–1971)  המכון הרפואי הווארד יוז (1988–31 ביולי 2015)  בית הספר לרפואה של הרווארד (1971–1973)  אוניברסיטת יוטה (1973)  University of Utah School of Medicine (1989)  אוניברסיטת יוטה  אוניברסיטת הרווארד 
 פרסים והוקרה:  פרס אלברט לסקר למחקר רפואי בסיסי (2001)  פרס גבאי (2007)  פרס קיוטו למדעים בסיסיים (1996)  מדלית ג'ון סקוט (2002)  מדליית פרנקלין (1997)  AACR Award for Lifetime Achievement in Cancer Research (2015)  Clarivate Citation Laureates (2006)  פרס מסרי (2002)  פרס בריסטול-מאיירס סקוויב למחקר נוירוביולוגיה (1992)  פרס אלפרד סלואן (1994)  פרס מרץ' אוף דיימס בביולוגיה התפתחותית (2005)  פרס וולף לרפואה (2002)  פרס קרן גיירדנר הבינלאומי (1993)  המדליה הלאומית למדעים (2001)  פרס נובל לפיזיולוגיה או לרפואה (2007)  פרס קיוטו 
 
מריו קפקי (איטלקית: Mario Capecchi; נולד ב-6 באוקטובר 1937) הוא גנטיקאי אמריקאי יליד איטליה אשר זכה בפרס נובל לפיזיולוגיה ורפואה לשנת 2007. קפקי הוא פרופסור לגנטיקה אנושית וביולוגיה בבית הספר לרפואה של אוניברסיטת יוטה.
חייו

מריו רנאטו קפקי נולד בעיר ורונה באיטליה ללוצ'יאנו קפקי, קצין בחיל האוויר האיטלקי, וללוסי במברג, משוררת ילידת ארצות הברית שהייתה חברה בארגון אנטי-פשיסטי והתנגדות לנאצים. הוריו לא נישאו זה לזה ולא חיו ביחד. במהלך מלחמת העולם השנייה נעצרה אימו ונשלחה למחנה הריכוז דכאו (או מקום אחר סמוך למינכן). טרם מאסרה מסרה את רכושה ואת בנה מריו למשפחת איכרים ליד בולצנו במטרה שיגדלוהו. כעבור כשנה אזל הכסף והמשפחה שלחה את מריו בן הארבע וחצי להתמודד לבד עם העולם. במהלך ארבע השנים הבאות הצליח לשרוד ברחובות כחלק מכנופיית ילדים שגנבו על מנת לאכול. קפקי כמעט מת מתת-תזונה. אימו, ששוחררה מדכאו, הקדישה למעלה משנה בחיפושים אחריו ולבסוף מצאה אותו קודח (לפי אחת הגרסאות מטיפוס) בבית חולים ברג'ו אמיליה. הם עברו לרומא ואחרי תקופה קצרה דודו אדוארד במברג מימן את נסיעתם לארצות הברית, שם השתקעו בפנסילבניה.
קפקי סיים לימודי תואר ראשון בכימיה ופיזיקה באנטיוק קולג' באוהיו בשנת 1961. הוא המשיך לימודי באוניברסיטת הרווארד וסיים דוקטורט בביופיזיקה בשנת 1967. מנחהו בעבודת התזה לתואר היה ג'יימס ווטסון. בשנת 1969 מונה למרצה במחלקה לביוכימיה בבית הספר לרפואה של אוניברסיטת הרווארד. הוא קודם לדרגת מרצה בכיר בשנת 1971. בשנת 1973 הוא הצטרף לסגל ההוראה באוניברסיטת יוטה. מאז 1988 קפקי הוא גם חוקר במכון הרפואי ע"ש הווארד יוז. הוא חבר באקדמיה הלאומית למדעים.
קפקי התפרסם בזכות מחקרו הראשוני על התמקדות בגנים מסומנים בתאי גזע שהופקו מעוברי עכברים. מחקריו הקימו את היסודות לפיתוח טכנולוגיות ליצירת אורגניזמים בעלי שינויים גנטיים וכן שיבוט. עבודתו הגיעה לידי בשלות בזכות עבודתם של מרטין אוואנס ואוליבר סמיתיס על "עכבר הנוקאואט" (Knockout Mouse). על מחקרים אלו זכה בפרס קיוטו ב-1994, בפרס וולף ברפואה לשנת 2002/3 יחד עם אוליביר סמיתיס, ולשלושתם הוענק פרס נובל לפיזיולוגיה ורפואה לשנת 2007.
לאחר שפורסם שזכה בפרס נובל, טענה אישה אוסטרית שהוא אחיה-למחצה, אותו לא ראתה מאז מלחמת העולם השנייה . השניים נפגשו והסתבר שהיא נולדה לאימו מאב אחר ונמסרה לאימוץ
מרטין פטרוב

מרטין פטיוב פטרוב (בבולגרית: Мартин Петьов Петров; נולד ב-15 בינואר 1979 בוראצה) הוא כדורגלן עבר בולגרי, ששיחק כקיצוני שמאלי.
פטרוב רשם קריירה ענפה בליגות הבכירות בבולגריה, שווייץ, גרמניה, ספרד ואנגליה. לזכותו תשעים הופעות במדי נבחרת בולגריה, בה כבש 19 שערים. בין היתר, ייצג את הנבחרת בטורניר יורו 2004.
קריירת משחק > תחילת הקריירה

פטרוב החל את הקריירה הבוגרת שלו במדי בוטב וראצה מעיר הולדתו, ששיחקה בליגה השלישית בעונת 1995/1996. פטרוב הפגין יכולת טובה במדי הקבוצה, ולקראת עונת 1996/1997 זכה לשדרוג כאשר חתם במדיה של צסק"א סופיה, קבוצת הפאר מהליגה הבכירה. פטרוב התקשה להתאקלם בקבוצה, ולא זכה לדקות משחק משמעותיות בעונת הבכורה שלו, שהסתיימה בזכייתה של צסק"א באליפות. פטרוב ערך שלוש הופעות ליגה בלבד באותה העונה, וכלל לא נכלל בסגל הקבוצה למשחק גמר הגביע הבולגרי, בו ניצחה צסק"א את יריבתה העירונית לבסקי סופיה בדרך לזכייה בדאבל. גם בעונה הבאה זכה פטרוב לדקות מועטות בלבד, וסיים את העונה עם ארבע הופעות ליגה.
הפריצה של פטרוב הגיעה בעונת 1998/1999. הוא החל לזכות לדקות משחק נרחבות יותר במדי קבוצתו, כבש במסגרת מוקדמות גביע אופ"א, והצטיין בצמד המשחקים מול סרבט ז'נבה במסגרת הסיבוב הראשון של המפעל. היכולת הגבוהה שהפגין מול השווייצרים הביאה להחתמתו בקבוצה כבר בחלון ההעברות של החורף, לאחר שכבש שלושה שערי ליגה ב-12 הופעות בחציה הראשון של העונה במדי צסק"א.
פטרוב בן ה-19, שהוחתם תמורת כ-1.2 מיליון אירו, התאקלם היטב במדי קבוצתו החדשה. הוא תרם שני שערי ליגה ב-12 הופעות לזכייתה של סרבט באליפות שווייץ. פטרוב הפך לשחקן הרכב משמעותי בשתי העונות הבאות, בהן הוסיף במצטבר עשרים שערי ליגה ב-63 הופעות. הוא אף תרם לזכייתה של סרבט בגביע לעונת 2000/2001, כאשר כבש את השער השני בניצחון 0–3 במשחק הגמר מול איוורדון.
קריירת משחק > וולפסבורג

לקראת עונת 2001/2002, עבר פטרוב לוולפסבורג מהבונדסליגה. כבר במשחק הבכורה הרשמי שלו בקבוצה, בניצחון 3–4 על דינמו מינסק בגביע האינטרטוטו, רשם פטרוב שער ובישול. בליגה רשם פטרוב שישה שערים ו-11 בישולים ב-32 הופעות בעונת הבכורה שלו.
פטרוב שמר על מקומו בהרכב במדי הקבוצה במשך ארבע עונות, כאשר בעונה הרביעית שלו במועדון, עונת 2004/2005, הגיע לשיאו. תחת המאמן אריק גרטס, קבע פטרוב שיא קריירה של 12 שערי ליגה, והיה למלך שערי הליגה של הקבוצה בצוותא עם תומאס ברדריץ'. כמו כן, הוסיף 14 בישולים. בלטה במיוחד יכולתו במשחק הליגה מול מיינץ 05, אז כבש רביעייה בניצחון קבוצתו 3–4.
בסך הכול בארבע עונות במדי וולפסבורג, כבש פטרוב 28 שערי ליגה ב-116 הופעות.
קריירת משחק > אתלטיקו מדריד

לקראת עונת 2005/2006 נרכש פטרוב על ידי אתלטיקו מדריד תמורת כעשרה מיליון אירו. בעונת הבכורה שלו היה לשחקן הרכב משמעותי, עם 36 הופעות ליגה, אך תרם שער ליגה אחד בלבד כאשר קבוצתו סיימה במקום העשירי בטבלה.
עונה לאחר מכן, תחת מאמן חדש, חאבייר אגירה, פתח פטרוב היטב. הוא פתח בהרכב בכל ששת מחזורי הפתיחה, ואף כבש את שערו הראשון באותה העונה כבר במחזור השלישי. ב-14 באוקטובר 2006, במשחק מול רקראטיבו ולבה במסגרת המחזור השישי, ספג פטרוב פציעה קשה ברצועות ברכו, והושבת לכחצי שנה מהמגרשים. הוא חזר לשחק רק במחזור ה-32, ב-28 באפריל 2007, ועד לתום העונה הוסיף שער אחד בשבע הופעות. בסך הכול סיים את העונה עם שני שערים ב-13 הופעות ליגה.
קריירת משחק > מנצ'סטר סיטי

ב-26 ביולי 2007, לאחר שתי עונות במדריד, חתם פטרוב במנצ'סטר סיטי מהפרמייר ליג, תחת המאמן סוון-יוראן אריקסון, תמורת כשבעה מיליון אירו. פטרוב היה לשחקן הרכב קבוע בעונת הבכורה שלו. במחזור השביעי של העונה, כבש את צמד שערי הבכורה שלו בקבוצה, בשוויון 3-3 מול פולהאם. בעונה שלאחר מכן, תחת המאמן מארק יוז, סבל פטרוב מפציעות מתמשכות שהגבילו אותו לתשע הופעות ליגה בלבד.
לקראת עונת 2009/2010, הוזכר פטרוב כמועמד לעזיבה, וזאת בעקבות הגעתם של שחקנים בכירים לחלק ההתקפי, ובהם קרלוס טבס ועמנואל אדבאיור. פטרוב נותר לבסוף בקבוצה ואף כבש שלושה שערי ליגה בשלוש הופעותיו הראשונות בהרכב תחת יוז באותה העונה. לאחר החלפתו של יוז ברוברטו מאנצ'יני זכה פטרוב ליותר משחקים בהרכב, אך עד מהרה איבד את מקומו בסגל בגלל פציעות. הוא ערך את הופעת הליגה האחרונה שלו במועדון ב-16 בפברואר 2010, כאשר רשם דקות משחק בודדות כמחליף מול סטוק סיטי, וכחודשיים לאחר מכן אישר כי סיים סופית את העונה בעקבות הפציעה בברכו. בסך הכול כבש פטרוב ארבעה שערי ליגה ב-16 הופעות באותה העונה.
בסיום העונה, עם תום חוזהו במועדון, שוחרר פטרוב מהמועדון. בשלוש עונות במנצ'סטר כבש פטרוב תשעה שערי ליגה ב-59 הופעות.
קריירת משחק > שלהי הקריירה

ב-1 ביולי 2010, לקראת עונת 2010/2011 חתם פטרוב בבולטון וונדררס מהפרמייר ליג, תחת המאמן אואן קויל. הוא ערך 28 הופעות ליגה בעונת הבכורה שלו, מתוכן 18 בהרכב הפותח, וכבש שלושה שערי ליגה. את שערו הראשון כבש כבר במחזור השישי, בשוויון 2-2 מול מנצ'סטר יונייטד.
עונה לאחר מכן זכה לקרדיט נרחב יותר מקויל, כאשר כבש ארבעה שערים ב-31 הופעות ליגה (מתוכן שלושים בהרכב), אך לא הצליח לסייע לקבוצתו לשרוד בליגה והיא נשרה לליגת המשנה. פטרוב פתח את העונה במדי בולטון, ולאחר מחצית העונה רשם 14 הופעות ליגה ושלושה שערים. הוא עזב את בולטון לאחר שתי עונות וחצי עם עשרה שערי ליגה ב-73 הופעות.
ב-14 בינואר 2013 חתם פטרוב באספניול, לקראת חציה השני של עונת 2012/2013. הוא שב לשתף פעולה עם חאבייר אגירה, שאימן אותו באתלטיקו מדריד. עם זאת, נחשב פטרוב בן ה-33 לשחקן משלים בלבד, ועד לתום העונה רשם שמונה הופעות ליגה, כולן מהספסל. בתום העונה, לאחר חצי עונה בלבד, שוחרר מהקבוצה.
בעונת 2013/2014, 15 שנים לאחר שעזב את צסק"א סופיה ואת בולגריה, חזר פטרוב לקבוצה במדיה פרץ, לעונת פרישה. הוא ערך 17 הופעות ליגה וכבש שלושה שערים, וסייע לקבוצתו לסיים את העונה כסגנית האלופה. בתום העונה פרש פטרוב ממשחק פעיל בגיל 35.
קריירת משחק > נבחרת בולגריה

פטרוב ערך את הופעת הבכורה שלו במדי נבחרת בולגריה ב-9 ביוני 1999, תחת המאמן דימיטר דימיטרוב, במפגש מול אנגליה במסגרת מוקדמות יורו 2000. הופעת הבכורה שלו הסתיימה מוקדם מהצפוי, כאשר פטרוב, שעלה מהספסל במחצית המשחק, הורחק בכרטיס צהוב שני רק 12 דקות לאחר מכן. המשחק הסתיים בשוויון 1-1.
רק הופעתו התשיעית של פטרוב בנבחרת, ב-7 באוקטובר 2000 במסגרת מוקדמות מונדיאל 2002, הייתה בהרכב הפותח. את שער הבכורה שלו כבש כחודש לאחר מכן, בניצחון 1–2 על אלג'יריה במשחק ידידות. לפטרוב היה חלק משמעותי במשחק מוקדמות המונדיאל, כאשר כבש שני שערים בתשע הופעות במסגרת המוקדמות, אך בולגריה נותרה מחוץ לטורניר הגמר כאשר סיימה במקום השלישי בבית.
תחת המאמן פלאמן מרקוב, הצליחה בולגריה להעפיל ליורו 2004. פטרוב כבש שער בודד בשבע הופעות בטורניר המוקדמות, וזומן על ידי מרקוב לטורניר הגמר. פטרוב פתח בכל שלושת משחקיה של בולגריה בטורניר, בו הפגינה בולגריה יכולת חלשה. היא הובסה 0–5 על ידי שוודיה במשחק הפתיחה, הפסידה 0–2 לדנמרק במשחק השני, והפסידה 1–2 לאיטליה במשחק השלישי והאחרון. מול איטליה כבש פטרוב בפנדל את שער היתרון של נבחרתו, שהפסידה משער שנכבש ארבע דקות בתוספת הזמן.
פטרוב היה מהבולטים בנבחרתו במשחקי מוקדמות יורו 2008. הוא כבש צמד מול רומניה שהחזיר את נבחרתו מפיגור 0–2 לשוויון 2-2 בדקות הסיום, וכבש גם בניצחון 0–3 על סלובניה ובשוויון 1-1 מול הולנד. למשחקים אלו היה גורם מכריע בבחירתו לשחקן השנה בבולגריה לשנת 2006.
על אף שלא הצליח לסייע לנבחרתו להעפיל שוב לטורניר משמעותי, היה פטרוב לשחקן משמעותי לאורך שנותיו בנבחרת. את הופעת הבכורה שלו ערך בהפסד 1–3 לשווייץ במוקדמות יורו 2012, ב-6 בספטמבר 2011. בסך הכול, ב-12 שנות קריירה בינלאומית, כבש 19 שערים בתשעים הופעות. הוא ממוקם בין עשרת הכובשים המצטיינים בתולדות הנבחרת, ובין עשרת מלכי ההופעות שלה.
תארים

אליפות בולגריה: 1996/1997
הגביע הבולגרי: 1996/1997
אליפות שווייץ: 1998/1999
הגביע הבולגרי: 2000/2001
גביע האינטרטוטו: 2007
כדורגלן השנה בבולגריה: 2006
סטטיסטיקות > מועדונים

| עונה | קבוצה | ליגה | בליגה> הופעות | בליגה> שערים | בגביע> הופעות | בגביע> שערים | באירופה> הופעות | באירופה> שערים | אחר> הופעות | אחר> שערים | סך הכול> הופעות | סך הכול> שערים |
| --- | --- | --- | --- | --- | --- | --- | --- | --- | --- | --- | --- | --- |
| 1995/1996 | בוטב וראצה | בולגריה הליגה הבולגרית השלישית | 18 | 4 | - | - | - | - | - | - | 18 | 4 |
| 1996/1997 | צסק"א סופיה | בולגריה ליגת העל הבולגרית | 3 | 0 | - | - | - | - | - | - | 3 | 0 |
| 1997/1998 | צסק"א סופיה | בולגריה ליגת העל הבולגרית | 4 | 0 | - | - | - | - | - | - | 4 | 0 |
| 1998/1999 | צסק"א סופיה | בולגריה ליגת העל הבולגרית | 12 | 3 | - | - | 6 | 1 | - | - | 18 | 4 |
| 1998/1999 | סרבט ז'נבה | שווייץ ליגת העל השווייצרית | 12 | 2 | - | - | - | - | - | - | 12 | 2 |
| 1999/2000 | סרבט ז'נבה | שווייץ ליגת העל השווייצרית | 31 | 9 | - | - | 2 | 0 | - | - | 33 | 9 |
| 2000/2001 | סרבט ז'נבה | שווייץ ליגת העל השווייצרית | 32 | 11 | - | - | - | - | - | - | 32 | 11 |
| 2001/2002 | וולפסבורג | גרמניה בונדסליגה | 32 | 6 | 3 | 1 | - | - | - | - | 35 | 7 |
| 2002/2003 | וולפסבורג | גרמניה בונדסליגה | 26 | 2 | 2 | 0 | - | - | - | - | 28 | 2 |
| 2003/2004 | וולפסבורג | גרמניה בונדסליגה | 28 | 8 | 1 | 2 | - | - | - | - | 29 | 10 |
| 2004/2005 | וולפסבורג | גרמניה בונדסליגה | 30 | 12 | - | - | 3 | 2 | - | - | 33 | 14 |
| 2005/2006 | אתלטיקו מדריד | ספרד לה ליגה | 36 | 1 | 2 | 0 | - | - | - | - | 38 | 1 |
| 2006/2007 | אתלטיקו מדריד | ספרד לה ליגה | 13 | 2 | - | - | 1 | 0 | - | - | 14 | 2 |
| 2007/2008 | מנצ'סטר סיטי | אנגליה פרמייר ליג | 34 | 5 | 3 | 0 | - | - | 1 | 0 | 38 | 5 |
| 2008/2009 | מנצ'סטר סיטי | אנגליה פרמייר ליג | 9 | 0 | - | - | 5 | 2 | - | - | 14 | 2 |
| 2009/2010 | מנצ'סטר סיטי | אנגליה פרמייר ליג | 16 | 4 | 3 | 1 | - | - | 1 | 0 | 20 | 5 |
| 2010/2011 | בולטון וונדררס | אנגליה פרמייר ליג | 28 | 3 | 6 | 0 | - | - | - | - | 34 | 3 |
| 2011/2012 | בולטון וונדררס | אנגליה פרמייר ליג | 31 | 4 | 3 | 1 | - | - | 1 | 1 | 35 | 6 |
| 2012/2013 | בולטון וונדררס | אנגליה צ'מפיונשיפ | 14 | 3 | - | - | - | - | 1 | 0 | 15 | 3 |
| 2012/2013 | אספניול | ספרד לה ליגה | 8 | 0 | - | - | - | - | - | - | 8 | 0 |
| 2013/2014 | צסק"א סופיה | בולגריה ליגת העל הבולגרית | 17 | 3 | 2 | 0 | - | - | - | - | 19 | 3 |
| סך הכול בקריירה | סך הכול בקריירה | סך הכול בקריירה | 434 | 82 | 25 | 5 | 17 | 5 | 4 | 1 | 480 | 93 |
סטטיסטיקות > נבחרת לאומית

| נבחרת בולגריה> שנה | נבחרת בולגריה> הופעות | נבחרת בולגריה> שערים |
| --- | --- | --- |
| 1999 | 1 | 0 |
| 2000 | 10 | 1 |
| 2001 | 11 | 2 |
| 2002 | 7 | 0 |
| 2003 | 6 | 1 |
| 2004 | 10 | 2 |
| 2005 | 10 | 3 |
| 2006 | 7 | 4 |
| 2007 | 8 | 2 |
| 2008 | 5 | 1 |
| 2009 | 6 | 2 |
| 2010 | 4 | 0 |
2011: 1
| סה"כ | 90 | 19 |
פטרוב במדי מנצ'סטר סיטי, 2009
פטרוב במדי בולגריה, 2010
מרחב מכפלה

ערך זה עוסק במרחבי מכפלה בטופולוגיה. אם התכוונתם למרחבי מכפלה פנימית באלגברה ליניארית, ראו .
בטופולוגיה, מרחב מכפלה הוא מרחב טופולוגי שהתקבל ממרחבים קיימים על ידי מכפלה קרטזית שלהם, עם טופולוגיה המכונה "טופולוגיית המכפלה", המוגדרת כך שההטלות על הרכיבים הן פונקציות רציפות.
הגדרה פורמלית

תהיה  \left\{X_{n}\right\}_{n\in \Lambda } משפחה של מרחבים. מכפלתם היא המכפלה הקרטזית שלהם
עבור כל קואורדינטה  n קיימת פונקציית ההטלה  p_{n}:X\rightarrow X_{n} שלכל נקודה במרחב המכפלה מחזירה את ערך הקואורדינטה  n שלה. טופולוגיית המכפלה על המרחב הזה תוגדר בתור הטופולוגיה החלשה ביותר (כלומר, בעלת המספר הקטן ביותר של קבוצות פתוחות) שעבורה כל ההטלות הן פונקציות רציפות.
ניתן לאפיין בקלות יחסית תת-בסיס של טופולוגיה זו: התת-בסיס מורכב ממכפלה קרטזית של קבוצה פתוחה  V_{N}\subset X_{N} בשאר המרחבים. כלומר,  U_{N}=V_{N}\times \prod _{n\neq N}X_{n}. קבוצה מהצורה הזאת נקראת "קבוצה גלילית". הבסיס  מתקבל על ידי לקיחת כל החיתוכים הסופיים של קבוצות גליליות. כלומר, אם קבוצה היא פתוחה במרחב המכפלה אז ההטלה שלה לכל קוארדינטה היא פתוחה, וההטלה שלה לכמעט כל המרחבים היא המרחב כולו. כאשר המכפלה היא סופית, הגדרה זו מתלכדת עם ההגדרה ה"נאיבית" של טופולוגיית המכפלה, שבה תת-הבסיס הוא קבוצות גליליות, ואם קבוצה היא פתוחה אז ההטלה שלה לכל מרחב היא פתוחה. כדאי לשים לב כי גרירה זו נכונה רק בכיוון אחד - גם אם כל ההטלות של קבוצה לכל המרחבים היא פתוחה, אין זה אומר שהקבוצה היא פתוחה.
ההטלות הן תמיד העתקות פתוחות. כלומר, הטלה של כל קבוצה פתוחה לכל תת-מרחב היא פתוחה.  ההעתקות, לא חייבות להיות סגורות - אם הן היו סגורות אז קבוצות במרחב המכפלה היו פתוחות אם ורק אם ההטלה שלהן לכל רכיב הייתה פתוחה, וזה לא מתקיים. ניתן לקחת כדוגמה נגדית פשוטה את ההטלות של גרף פונקציה ההפכית:  \{(x,{\frac {1}{x}})|x\neq 0\}\subset \mathbb {R} ^{2}. הגרף סגור ב- \mathbb {R} ^{2} (קל לראות כי המשלים שלו פתוח) אך ההטלה של גרף זה לכל אחד מהצירים הוא הישר כולו פרט לאפס, וזו כמובן אינה קבוצה סגורה.